รบกวนขอสอบถามคุณค่ะ เมื่อเดือนพฤศจิกายน 2561 ตรวจพบว่าเป็นไทรอยด์เป็นพิษ คุณบอกว่าไทรอยด์ค่อนข้างสูง จึงได้ยา METHIMAZOLE มาทานวันละ 2 เม็ดค่ะ กินต่อเนื่องประมาณ 2 เดือนค่ะ และเมื่อวันที่ 13 มกราคม 2562 เจาะเลือดตรวจไทรอยด์อีกครั้งพบว่าค่าไทรอยด์ลงมาต่ำมาก คุณจึงลดยาเหลือเพียง 1 เม็ดค่ะ จึงขอสอบถามคุณว่า พอไทรอยด์ลงมาต่ำนั้น เราต้องดูแลตัวเองอย่างไรเพื่อให้ไทรอยด์อยู่ในระดับปกติหรือคะ สามารถกินนมถั่วเหลือง หรือนมพร่องมันเนยได้หรือไม่ และสามารถออกกำลังกายได้หรือไม่ค่ะ มีอาหารอะไรที่ต้องลดหรือเพิ่มไหมคะ รบกวนขอคำแนะนำด้วยนะคะ ขอบค่ะ
สวัสดีค่ะ จากที่เล่ามา การที่ตอนนี้มีระดับการทำงานของไทรอยด์ต่ำลง เป็นจากยา methimazole ซึ่งออกฤทธิ์ลดระดับฮอร์โมนไทรอยด์นะคะจากสาเหตุนี้ แพทย์จึงให้ลดยา ซึ่งเมื่อลดยาลง ระดับฮอร์โมนไทรอยด์จะมีค่าสูงขึ้นเองค่ะระดับฮอร์โมนไทรอยด์จะสูงหรือต่ำ ไม่ได้ขึ้นกับอาหารชนิดใดนะคะ สามารถรับประทานอาหารต่างๆได้ตามปกติส่วนยา Methimazole สามารถรับประทานได้กับอาหารทุกชนิด (อาหารไม่มีผลต่อยา)ในการรักษาโรคของฮอร์โมนไทรอยด์ทั้งแบบสูงและต่ำ จะเน้นที่การรับประทานยาสม่ำเสมอ และรับการรักษาต่อเนื่องนะคะ